Mõni salongianduri tüüp on õhu liikumise suhtes tundlik, mistõttu võib soojendi töö ajal signalisatsioon tööle hakata. Need on niinimetatud ultraheliandurid, mis näevad välja nagu väiksed mikrofonid. Enamasti tekib selline probleem lisasignalisatsioonidega, aga seda ei esine väga tihti. Igal juhul on oluline nende riskidega arvestada, kuna  signalisatsiooni tööle hakkamise probleemi lahendamine ei ole soojendi paigaldamise hinna sees. See on alati lisateenus, mille eest  tuleb eraldi maksta.   Selle probleemi saab lihtsalt lahendada  salongi andurite väljalülitamisega selleks ajaks, kui kavatsete soojendit kasutada. Kui sellist funktsiooni pole, võib vähendada andurite tundlikkust või salongi ventilaatori kiirust, et vähendada õhu liikumist salongis. Kui tegemist on lisasignalisatsiooniga ja ükski pakutud meetoditest ei aita, on lahenduseks kas anduri vahetamine teise vastu, mis sobib töötama koos soojendiga, või anduri täielik eemaldamine.